Yvonne Andersen

Yvonne Andersen (tidligere Fjeld) (født 19. februar 1969 i Eidskog) er en norsk forfatter og blomsterdekoratør. 

Hun debuterte med lyrikksamlingen Åpen kamuflasje i 1996. I 2008 kom hun med romanserien Novemberbarn, utgitt på Cappelen Damm forlag. Serien ble avsluttet med bind 20 i desember 2011. Hun kom med sin andre serie, Årringer, i februar 2013. 

Andersen er utdannet gartner og blomsterdekoratør og har tre barn. Hun drev tidligere egen blomsterforretning i Eidskog, men på grunn av barn og tidsmangel, la hun ned og tok seg vaskejobb på Kongsvinger sykehus. Hun er nå forfatter på heltid.

Bibliografi 
 Åpen kamuflasje (lyrikksamling, forlagshuset Brak, 1996) – da som Yvonne Andersen
 Novemberbarn (romanserie, Cappelen Damm) – som Yvonne Fjeld
 #Syndenes datter (27. oktober 2008)
 #Judaskyss (24. november 2008)
 #Djevelens tukt (19. januar 2009)
 #Slanger i paradis (16. mars 2009)
 #Fortidens skygger (2009)
 #Offerlam (2009)
 #Svermere (2009)
 #Trollhjort (2009)
 #Fandens firkant (2009)
 #Korsveier (2010)
 #Engelen som vokter (2010)
 #Fra asken til ilden (2010)
 #Ravnevarsel (2010)
 #Øye for øye (2010)
 #Nattmannen (2010)
 #I månesigdens tegn (2011)
 #Blomstringstid (2011)
 #Profetien (2011)
 #Syndens hus (2011)
 #Smaragdhjerte (2011)
 Årringer (romanserie, Cappelen Damm)

Novemberbarn 
Novemberbarn var Yvonne Andersens (da Fjeld) debut som romanforfatter. Det er en romanserie, og det utkommer en ny bok annen hver måned. Serien utkommer på NorskeSerier (Cappelen Damm). Det ble gitt ut 20 bind i serien.

Serien finner sted i den fiktive dalen Imredal på Vestlandet, og året er 1865. Serien handler om prestedatteren Judianna, men det er bare de fire sønnene i familien som teller. Judianna blir demonstrativt oversett og ignorert av faren sin, og de to yngste sønnene blir tuktet på andre måter. På kirkegården blir Judianna kjent med husmannssønnen Adam. Adam er utstøtt av kirken og han har overnaturlige evner.

Personer i serien

På prestegården 
 Judianna
 Jakob Westergaard: faren og presten i bygda
 Peter: eldste sønn, blivende prest
 Paulus: blivende lege som går på latinerskolen i Stavanger
 Lukas: nest yngste sønn
 Johannes:  yngste sønn
 Ellinor, husholderske
 Olea: tjenestejente

Andre 
 Samuel Westergaard: Jakobs yngste bror
 Ada: hans kone
 Rakel: eldste datter
 Sara: yngste datter
 Adam Abrahamson: fattig husmannsgutt
 Lorang Ulsgaard, lensmann
 Jan Hellberg, studiekamerat av Paulus
 Oskar og Magna Dammen, drivere av krambua og skjenkestua
 Emma, datter

«Godset» 
 Borger Schøld: fruktbonde
 Sophie Schøld: hans kone
 Carl: odelsgutt, går på agronomskole
 Bastian: yngste sønn
 Caroline: datter
 Josefine («Jossa»): husholderske
 Jenny: tjenestejente
 Sølve og Sigvart: stallgutter
 Maren: husmannsjente
 Set, Marens sønn som hun har sammen med Sølve
 Amon: hagebruker

Gudavangen 
 Levi Gudavang, storbonde
 Rut Gudavang, hans kone
 Lea Gudavang, datter

Trivia 
 Yvonne Fjeld skriver mye på Gapøya i Troms, blant annet ble hele bind 1 av serien skrevet der.
 Dersom serien blir en suksess, skal Yvonne kjøpe Chesterfieldsofaer til vaskehjelpene på Kongsvinger sykehus.
 I en NTB-melding ble Yvonne Fjeld kalt «Margit Sandemos arvtaker».

Referanser

Eksterne lenker 
 Forlagets forfatterside
 Årringer
 Forlagets side om romanserien Novemberbarn

Norske serieforfattere
Norske gartnere
Personer fra Eidskog kommune
Fødsler i 1960